
**Creu Siart gyda’r Dewin Siartiau yn *Excel* 2013®**


Ar ryw adeg yn ystod eich cyfnod yn y brifysgol, efallai y bydd gofyn i chi gyflwyno gwybodaeth neu ddata ar ffurf siartiau. Mae’r canlynol yn ganllaw syml, sylfaenol i greu siartiau o’r fath.




Agorwch daflen waith Excel a rhowch eich data ynddi. Argymhellir i chi roi eich data ar ochr chwith eithaf y daflen waith. Nid oes angen poeni am fformatio ar y cam hwn, y peth pwysig yw bod gennych ddigon o wybodaeth yn y rhesi a’r colofnau.

Wedi i chi roi’ch data yn y daflen waith, i greu siart, uwcholeuwch y data - ffigurau gwylio a rhaglenni yn yr achos hwn.

Bydd yn ymddangos nad yw’r gell gyntaf (Casualty) wedi ei huwcholeuo. Peidiwch â phoeni, mae **wedi ei chynnwys** yn y maes sydd wedi ei uwcholeuo.

Gyda’ch data wedi ei ddewis, o fwydlen Rhuban Excel 2013, cliciwch ar *Mewnosod/Insert* a chwiliwch am y panel *Siartiau/Charts*.

Yn yr achos hwn, rydyn ni’n mynd i greu siart *Colofn Glwstwr/* *Clustered Column* o’r Siartiau a Argymhellir. Os ydych yn gwybod pa fath o siart rydych chi am ei chreu, gallwch glicio ar *Pob Siart*/ Al*l Charts*. Mae hwn yn rhestru pob siart sydd ar gael ar gyfer eich data.

Wedi i chi wneud eich dewis, a dewis *Iawn/OK*, bydd y siart newydd yn ymddangos yn y daenlen.

